Bɛva bɛ sonlabaka ne bɛmaa kɛ afɔlebɔlɛ mɔɔ ngoane wɔ nu (1, 2)
Ahyɛlɛdeɛ ngakyile noko sonlabaka ko (3-8)
Nɔhalɛ Kilisiene ɛbɛlabɔlɛ nwo folɛdulɛ (9-21)
12 Yemɔti mediema, melua Nyamenle anwunvɔnezelɛ ne azo mesɛlɛ bɛ kɛ bɛva bɛ sonlabaka ne bɛmaa Nyamenle kɛ afɔlebɔlɛ mɔɔ de ngoane nu, nwolɛ te na ɔsɔ Nyamenle anye, ɛzonlenlɛ nwuanzanwuanza mɔɔ bɛdwenle nwolɛ la.2 Na bɛmmasukoa ewiade ɛhye anu menli ne, emomu bɛhakyi bɛ adwenle amaa bɛazɔ bɛanlea bɛanwu Nyamenle ɛhulolɛdeɛ ne mɔɔ le kpalɛ na ɔsɔ ɛnyelɛ na ɔdi munli la.3 Melua ɛlolɛ ne mɔɔ bɛva bɛmaa me la azo mese bɛ nuhua ko biala kɛ ɔmmadwenle kɛ ɔ nwo hyia tɛla kɛ mɔɔ ɔde la, emomu ɔhile kɛ ɔlɛ adwenle mɔɔ anu te, kɛ mɔɔ diedi ne mɔɔ Nyamenle ɛva* ɛmaa bɛ nuhua ko biala de la.4 Na kɛ mɔɔ yɛ sonlabaka ne lɛ nvɛyeba dɔɔnwo na nvɛyeba ne mɔ amuala ɛnyɛ gyima ko ne ala la,5 zɔhane ala a yɛdayɛ noko yɛ nwo zonle ɛdeɛ, noko yɛle sonlabaka ko wɔ Kelaese anu na bɛha yɛ muala bɛbɔ nu a.6 Kɛmɔ yɛlɛ ahyɛlɛdeɛ ngakyile kɛ mɔɔ ɛlolɛ ne mɔɔ bɛva bɛmaa yɛ de la ati, saa ɔle ngapezo a, bɛmaa yɛha ngapezo kɛ mɔɔ diedi mɔɔ bɛva bɛmaa yɛ de la;7 anzɛɛ saa ɛzonlenlɛ gyima a, bɛmaa yɛhɔ zo yɛyɛ; anzɛɛ mɔɔ kilehile la, maa ɔhɔ zo ɔhilehile;8 anzɛɛ mɔɔ maa anwosesebɛ* la, maa ɔhɔ zo ɔmaa anwosesebɛ;* mɔɔ kyehyɛ ninyɛne la, maa ɔyeye ɔ kunlu ɔyɛ; mɔɔ le neavolɛ* la, maa ɔbɔ mɔdenle* ɔyɛ; mɔɔ se anwunvɔne la, maa ɔyɛ ye anyelielɛ nu.9 Bɛmmayɛ nabalaba wɔ bɛ ɛlɔlɛ nu. Bɛhyi ɛtane; bɛbeta mɔɔ le kpalɛ la anwo.10 Bɛva mediema ɛlɔlɛ bɛhulo bɛ nwo ngoko. Bɛlimoa bɛli bɛ gɔnwo mɔ eni.11 Bɛyɛ gyima ɛsesebɛ, bɛmmayɛ mgbovonle. Bɛbɔ mɔdenle wɔ sunsum nu. Bɛzonle Gyihova.*12 Bɛli fɛlɛko wɔ anyelazo ne anu. Bɛgyinla kpundii wɔ anwongyelelɛ nu. Bɛhɔ zo bɛyɛ asɔne.13 Bɛboa nwuanzanwuanzama ne kɛ mɔɔ bɛ ngyianlɛ de la. Bɛlie nyɛvolɛ dahuu.14 Bɛhɔ zo bɛyila menli mɔɔ yɛ bɛ kpɔdekpɔde la; bɛyila bɛ, bɛmmaka munzule edwɛkɛ bɛtia bɛ.15 Bɛ nee menli mɔɔ di fɛlɛko la ɛli fɛlɛko; bɛ nee menli mɔɔ su la ɛzu.16 Bɛnyia adwenle ko ne ala mɔɔ bɛlɛ ye wɔ bɛ nwo la bɛmaa awie mɔ; bɛmmadwenle ninyɛne mgbole nwo, emomu bɛbɛlɛ bɛ nwo aze. Bɛmmabu bɛ nwo nrɛlɛbɛvolɛma.17 Bɛmmafa ɛtane bɛtua awie biala ɛtane kakɛ. Bɛyɛ ninyɛne mɔɔ menli kɔsɔɔti bu ye kɛ ɔle kpalɛ la.18 Saa ɔkɛyɛ boɛ a, bɛ nee menli kɔsɔɔti ɛdɛnla anzodwolɛ nu.19 Alɔvolɛ, bɛmmadi bɛ nwo nzenralɛ, emomu bɛgyakyi bɛmaa Nyamenle ɛya ne; ɔluakɛ bɛhɛlɛ kɛ: “‘Nzenralɛlilɛ le me ɛdeɛ; mebadua ɛtane nwo kakɛ,’ Gyihova* a se a.”20 Na “saa ɛhɔne ɛlɛku wɔ kpɔvolɛ a, maa ye aleɛ ɔli; saa nzuhɔne ɛlɛku ye a, maa ye debie ɔnlo; ɔluakɛ ɛyɛ ɛhye a ɛbahuohua samɛnlakɛ ɔ ti zo.”*21 Mmamaa ɛtane di ɛ nwo zo konim, kɔ zo fa kpalɛ di ɛtane nwo zo konim.
bam_Latn xho_Latn bam_Latn twi_Latn